ഷാംപൂ ഉപയോഗിക്കുമ്ബോള് ശ്രദ്ധിക്കാം ചില കാര്യങ്ങള് Lifestyle മുടിയുടെ ആരോഗ്യത്തിനും തിളക്കത്തിനും ഷാംപൂ ഇടുമ്ബോള് ചില കാര്യങ്ങള് ശ്രദ്ധിക്കണം. പലപ്പോഴും ഇത്തരം കാര്യങ്ങളില് അശ്രദ്ധയുണ്ടാവുമ്ബോഴാണ് മുടിക്ക് പ്രശ്നങ്ങള് ഉണ്ടാകുന്നത്. ഷാംപൂ മുടിയില് ഉപയോഗിക്കുന്നതിനു മുന്പ് മുടി നല്ലതു പോലെ ചീകി ഒതുക്കണം. മുടിയിലെ കെട്ടെല്ലാം എടുത്ത് കളഞ്ഞതിനു ശേഷമാണ് ഇത് ചെയ്യേണ്ടത്. ഷാംപൂ ഇട്ട് മുടി കെട്ടു പിണയാതിരിക്കാന് ഇത് സഹായിക്കും. മുടി ഒന്ന് കഴുകിയ ശേഷമായിരിക്കണം ഷാംപൂ ഇടേണ്ടത്. അല്പം ഷാംപൂ കൈയ്യിലെടുത്ത് തലയില് നല്ലതു പോലെ മസ്സാജ് ചെയ്യുക. മുടിയുടെ നീളം എത്രത്തോളം ഉണ്ടോ അത്രത്തോളം മസ്സാജ് ചെയ്യണം. തണുത്ത വെള്ളത്തിലായിരിക്കണം മുടി കഴുകാന് ശ്രദ്ധിക്കേണ്ടത്. മാത്രമല്ല മുകളില് നിന്നും താഴേക്കായിരിക്കണം ഇത് ചെയ്യേണ്ടത്. ശേഷം കണ്ടീഷണര് മുടിയില് ഇടണം. മുടിയുടെ ആരോഗ്യം സംരക്ഷിക്കാനുള്ള ഒന്നാണ് കണ്ടീഷണര് എന്ന കാര്യത്തില് സംശയം വേണ്ട. കണ്ടീഷണര് ഉപയോഗിക്കുമ്ബോള് ചുരുങ്ങിയത് അഞ്ച് മിനിട്ടെങ്കിലും മസ്സാജ് ചെയ്യണം. ഇത് മുടിയിലെ ക്യൂട്ടിക്കിള്സ് ബലമുള്ളതാക്കാനും മുടി കൊഴിച്ചിലില് നിന്നും സംരക്ഷിക്കുന്നു. കണ്ടീഷണര് ഉപയോഗിച്ച് കഴിഞ്ഞ ശേഷം മുടി നല്ലതു പോലെ കഴുകാം. ഒരു ടവ്വല് എടുത്ത് മുടി നല്ലതു പോലെ കഴുകി ഉണക്കുക. ഹെയര്ഡ്രൈയര് ഉപയോഗിച്ച് ഒരിക്കലും മുടി ഉണക്കാന് ശ്രമിക്കരുത്. സ്വാഭാവിക രീതിയില് തന്നെ മുടി ഉണക്കാന് ശ്രമിക്കണം. അല്ലാത്ത പക്ഷം അത് മുടിക്ക് തിളക്കം നഷ്ടപ്പെടാനും മുടിയുടെ ആരോഗ്യം നശിക്കാനും കാരണമാകുന്നു. ചിലര് എണ്ണ ഉപയോഗിച്ച് കഴിഞ്ഞ് ഉടന് തന്നെ ഷാംപൂ ഇടാറുണ്ട്. എന്നാല് എണ്ണ പുരട്ടി മിനിമം അരമണിക്കൂറെങ്കിലും കഴിഞ്ഞതിനു ശേഷം മാത്രമേ ഷാംപൂ ഇടാന് പാടുകയുള്ളൂ. English Summary : things should care while using shampoo in hair